

ที่ มท ๐๘10.5/ว กระทรวงมหาดไทย
 ถนนอัษฎางค์ เขตพระนคร กทม. ๑๐2๐๐

 สิงหาคม 25๖1

เรื่อง การจัดตั้ง “ ศูนย์กำจัดขยะมูลฝอยแบบครบวงจร ” ขององค์กรปกครองส่วนท้องถิ่น

เรียน ผู้ว่าราชการจังหวัดทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0810.5/ว 0263 ลงวันที่ 16 มกราคม 2561

สิ่งที่ส่งมาด้วย แบบรายงานความก้าวหน้า (แบบ 1 และ 2 ) จำนวน 1 ชุด

 ด้วยนายกรัฐมนตรี พลเอกประยุทธ์ จันทร์โอชา ได้มอบนโยบายในรายการ “ ศาสตร์พระราชา สู่การพัฒนาอย่างยั่งยืน ” เมื่อวันศุกร์ที่ 20 กรกฎาคม 2561 โดยให้กระทรวงมหาดไทยเป็นหน่วยงานหลัก ร่วมกับกระทรวงพลังงาน กระทรวงทรัพยากรธรรมชาติและสิ่งแวดล้อม กระทรวงสาธารณสุข และหน่วยงาน ที่เกี่ยวข้องได้เร่งรัดดำเนินการแก้ไขปัญหาขยะมูลฝอย “ ทั้งระบบ ” ให้เกิดผลเป็นรูปธรรม ที่ชัดเจนได้โดยเร็ว เป็นการจัดตั้ง “ ศูนย์กำจัดขยะมูลฝอยแบบครบวงจร ” ในทุกกลุ่มพื้นที่ขององค์กรปกครองส่วนท้องถิ่น จำนวน 7,800 กว่าแห่ง ที่มีการรวมกลุ่มเพื่อกำจัดขยะมูลฝอย ภูเขาขยะ 324 ลูก ทั่วประเทศให้แล้วเสร็จภายใน 1 เดือน โดยขอให้พิจารณาขนาด และที่ตั้ง ให้เหมาะสมกับสภาพแวดล้อมของแต่ละพื้นที่เป็นสำคัญ อีกทั้งให้ดำเนินการ ให้ถูกต้องตามขั้นตอนของกฎหมาย ตามระเบียบหลักเกณฑ์ และมติคณะรัฐมนตรีที่เกี่ยวข้องอย่างเคร่งครัดด้วย

 กระทรวงมหาดไทยพิจารณาแล้วเห็นว่า ตามที่ได้แจ้งแนวทางรวมกลุ่มพื้นที่ในการจัดการมูลฝอย (Clusters) ขององค์กรปกครองส่วนท้องถิ่นเพื่อให้จังหวัดขับเคลื่อนการดำเนินการให้เป็นรูปธรรม รายละเอียดปรากฏตามที่อ้างถึง และได้จัดประชุมมอบนโยบาย ซักซ้อมความเข้าใจให้แก่ผู้ว่าราชการจังหวัด ท้องถิ่นจังหวัด ในฐานะคณะกรรมการจัดการสิ่งปฏิกูลและมูลฝอยจังหวัด และผู้บริหารองค์กรปกครองส่วนท้องถิ่นเจ้าภาพกลุ่มพื้นที่ในการจัดการมูลฝอย (Clusters) เพื่อผลักดันให้การรวมกลุ่มพื้นที่ในการจัดการมูลฝอย (Clusters) ขององค์กรปกครองส่วนท้องถิ่น บังเกิดผลปฏิบัติเป็นรูปธรรม มีความคุ้มค่า มีประสิทธิภาพ เลือกใช้วิธีการและพื้นที่กำจัดขยะที่เหมาะสม เกิดการยอมรับของประชาชนในพื้นที่ ดังนั้น เพื่อให้การดำเนินการรวมกลุ่มพื้นที่ในการจัดการ
มูลฝอย (Clusters) ขององค์กรปกครองส่วนท้องถิ่น ทั้ง 324 กลุ่ม เกิดผลในการปฏิบัติอย่างเป็นรูปธรรม
และต่อเนื่องให้เกิดการจัดตั้ง “ ศูนย์กำจัดขยะมูลฝอยแบบครบวงจร ” เพื่อให้การบริหารจัดการมูลฝอยเป็นไปอย่างมีประสิทธิภาพและเกิดการยอมรับของประชาชนในพื้นที่ จึงขอให้จังหวัดรายงานผลการดำเนินการของกลุ่มพื้นที่ในการจัดการมูลฝอย (Clusters) ขององค์กรปกครองส่วนท้องถิ่นที่เป็นปัจจุบัน และหากยังไม่มีผลการดำเนินการ
ให้เร่งรัดการดำเนินการและจัดทำแผนงานการดำเนินการตามแบบรายงาน ส่งให้กรมส่งเสริมการปกครองท้องถิ่นทราบภายในวันที่ 26 สิงหาคม 2561 ทั้งนี้ ให้รายงานทางโทรสาร 0-2241-2066 และไปรษณีย์อิเล็กทรอนิกส์ dlalocalwaste@gmail.com อีกทางหนึ่ง รายละเอียดปรากฏตามสิ่งที่ส่งมาด้วย

 จึงเรียนมาเพื่อพิจารณาดำเนินการ

 ขอแสดงความนับถือ

(นายฉัตรชัย พรหมเลิศ)

ร.ปมท..................................

อสถ......................................

ร.อสถ. .................................

ผอ.กพส. ..............................

ผอ.สสส. ...............................

หน.ฝ. ...................................

จนท. ....................................

 ปลัดกระทรวงมหาดไทย

กรมส่งเสริมการปกครองท้องถิ่น

ร.ปมท..................................

อสถ......................................

ร.อสถ. .................................

ผอ.กพส. ..............................

ผอ.สสส. ...............................

หน.ฝ. ...................................

จนท. ....................................

กองพัฒนาและส่งเสริมการบริหารงานท้องถิ่น

โทร. ๐-๒๒๔๑-๙๐๐๐ ต่อ 2112

ผู้ประสานงาน นายศิริรัตน์ บำรุงเสนา 086-1355547